依韻和酬邵不疑見答
作者：梅堯臣
朝代：宋

paragraphs: 君才若巨賈，既富仍深藏。
遂兼碌碌貧，共處安可量。
滔滔大澤陂，渺漫入幽荒。
徒欲窮端倪，憑高何相望。
一日以文繡，被此糞土牆。
門徒三千人，起予唯卜商。
薄言昧纖悉，懷憂思萱忘。
美璞委彫琢，以未知我詳。
但念故時朋，所樂來遠方。
慎勿以名使，取敗非相當。